**แผนการจัดการเรียนรู้ที่ 12**

**กลุ่มสาระการเรียนรู้วิทยาศาสตร์และเทคโนโลยี**

**เทคโนโลยี วิทยาการคำนวณ ชั้นประถมศึกษาปีที่ 4**

**หน่วยการเรียนรู้ที่ 5 การใช้เทคโนโลยีอย่างปลอดภัย จำนวน 4 ชั่วโมง**

**แผนการจัดการเรียนรู้ที่ 12 แชร์ได้ไหมนะ เวลาเรียน 4 ชั่วโมง**

**1. มาตรฐานการเรียนรู้**

มาตรฐาน ว 4.2 เข้าใจและใช้แนวคิดเชิงคำนวณในการแก้ปัญหาที่พบในชีวิตจริงอย่างเป็นขั้นตอนและเป็นระบบ ใช้เทคโนโลยีสารสนเทศและการสื่อสารในการเรียนรู้ การทำงาน และการแก้ปัญหาได้อย่างมีประสิทธิภาพ รู้เท่าทัน และมีจริยธรรม

**2. ตัวชี้วัด**

ว 4.2 ป.4/5 ใช้เทคโนโลยีสารสนเทศอย่างปลอดภัย เข้าใจสิทธิและหน้าที่ของตน เคารพในสิทธิของผู้อื่นผู้เกี่ยวข้องเมื่อพบข้อมูลหรือบุคคลที่ไม่เหมาะสม

**3. สาระสำคัญ**

ข้อมูลส่วนตัว คือ ข้อมูลที่เป็นความลับของบุคคลใดบุคคลหนึ่งไม่ควรเปิดเผยและเผยแพร่ให้ผู้อื่นทราบ เราจึงควรปกป้องข้อมูลส่วนตัว โดยมีวิธี ดังนี้ 1) ตั้งรหัสผ่านในอุปกรณ์เทคโนโลยีต่าง ๆ 2) ลงชื่อออกจากระบบทุกครั้งหลังไม่ใช้งาน และ 3) ไม่เปิดเผยข้อมูลส่วนตัวให้ผู้อื่นทราบ

การใช้งานเทคโนโลยีสารสนเทศในยุคดิจิทัลนั้น จะต้องมีความตระหนักเกี่ยวกับสิทธิที่พึงมีของแต่ละบุคคล และความเหมาะสมของพฤติกรรมในการใช้งานเทคโนโลยีสารสนเทศ ตลอดจนควรปฏิบัติตนตามลักษณะของพลเมืองดิจิทัลที่ดี มีความรับผิดชอบต่อตนเอง ครอบครัว สังคม และต่อชุมชน

**4. สาระการเรียนรู้**

- การใช้งานเทคโนโลยีสารสนเทศอย่างปลอดภัย

**5. จุดประสงค์การเรียนรู้**

**ด้านความรู้ (Knowledge)**

- นักเรียนสามารถอธิบายความหมายเกี่ยวกับเทคโนโลยีสารสนเทศ พลเมืองดิจิทอล และลักษณะพลเมืองดิจิทัลได้

**ด้านทักษะกระบวนการ (Process)**

-นักเรียนสามารถวิเคราะห์ข้อมูลที่สามารถเปิดเผยได้อย่างปลอดภัย และป้องกันตนเองจากภัยคุกคามต่าง ๆ ได้

**ด้านคุณลักษณะอันพึงประสงค์ (Attitude)**

| **คุณลักษณะอันพึงประสงค์** | **สอดคล้องกับ** | |
| --- | --- | --- |
| **โรงเรียนคุณธรรม** | **โรงเรียนสุจริต** |
| □ รักชาติ ศาสน์ กษัตริย์  ☑ ซื่อสัตย์สุจริต  ☑ มีวินัย  ☑ ใฝ่เรียนรู้  🗆 อยู่อย่างพอเพียง  ☑ มุ่งมั่นในการทำงาน  🗆 รักความเป็นไทย  ☑ มีจิตสาธารณะ | ☑ มีวินัย  ☑ มีความรับผิดชอบ  ☑ มีจิตอาสา | ☑ มีทักษะการคิด  ☑ มีวินัย  ☑ ซื่อสัตย์สุจริต  🗆 อยู่อย่างพอเพียง  ☑ มีจิตสาธารณะ |

- นักเรียนเห็นคุณค่าของสิทธิและหน้าที่ของตน เคารพในสิทธิของผู้อื่น แจ้งผู้เกี่ยวข้องเมื่อพบข้อมูลหรือบุคคลที่ไม่เหมาะสม

**6. สมรรถนะสำคัญของผู้เรียน** - ความสามารถในการคิด

- ความสามารถในการใช้เทคโนโลยี

- ความสามารถในการแก้ปัญหา

**7. ทักษะกระบวนการทางวิทยาศาสตร์ และทักษะแห่งศตวรรษที่ 21**

**ทักษะแห่งศตวรรษที่ 21**

◾ 3R

☑ Reading (อ่านออก) ☑ W**r**iting (เขียนได้) 🗆 A**r**ithmetic (มีทักษะในการคำนวณ)

**◾** 8C

☑ Critical Thinking and Problem Solving : มีทักษะในการคิดวิเคราะห์ การคิดอย่างมี   
 วิจารณญาณ และแก้ไขปัญหาได้

☑ Creativity and Innovation : คิดอย่างสร้างสรรค์ คิดเชิงนวัตกรรม

☑ Collaboration Teamwork and Leadership : ความร่วมมือ การทำงานเป็นทีม   
 และภาวะผู้นำ

☑ Communication Information and Media Literacy : ทักษะในการสื่อสาร   
 และการรู้เท่าทันสื่อ

🗆 Cross-cultural Understanding : ความเข้าใจความแตกต่างทางวัฒนธรรม กระบวนการคิด  
 ข้ามวัฒนธรรม

☑ Computing and ICT Literacy : ทักษะการใช้คอมพิวเตอร์ และการรู้เท่าทันเทคโนโลยี   
 ซึ่งเยาวชนในยุคปัจจุบันมีความสามารถด้านคอมพิวเตอร์และเทคโนโลยีอย่างมากหรือเป็น  
 Native Digital ส่วนคนรุ่นเก่าหรือผู้สูงอายุเปรียบเสมือนเป็น Immigrant Digital แต่เราต้อง  
 ไม่อายที่จะเรียนรู้แม้ว่าจะสูงอ11ายุแล้วก็ตาม

🗆 Career and Learning Skills : ทักษะทางอาชีพ และการเรียนรู้  
☑ Compassion : มีคุณธรรม มีเมตตา กรุณา มีระเบียบวินัย ซึ่งเป็นคุณลักษณะพื้นฐานสำคัญ  
 ทักษะขั้นต้นทั้งหมด และเป็นคุณลักษณะที่เด็กไทยจำเป็นต้องมี

**8.** **กระบวนการจัดการเรียนรู้ ชั่วโมงที่ 1**

**1. ขั้นนำเข้าสู่บทเรียน (Engagement Phase) (5 นาที)**

- ครูสอบถามนักเรียนว่านักเรียนรู้จักโปรแกรมอะไรบ้างที่สามารถใช้ในการสื่อสาร ให้นักเรียนช่วยกันยกตัวอย่าง (แนวคำตอบ เฟสบุ๊ค ไลน์ ทวิตเตอร์ )

**2. ขั้นสำรวจ (Exploration Phase) (5 นาที)**

- ครูถามเรื่องการใช้งานสื่อเฟสบุ๊คที่นักเรียนใช้ว่ามีหน้าที่ทำอะไร และช่วยอะไรในชีวิตประจำวันบ้าง

**-** นักเรียนทำแบบทดสอบก่อนเรียนหน่วยการเรียนรู้ที่ 5 เรื่อง การใช้งานเทคโนโลยีสารสนเทศอย่างปลอดภัย

**3. ขั้นอธิบาย (Explanation Phase) (10 นาที)**

- ครูเปิดเฟสบุ๊คของครูและเลื่อนหน้าข่าวสารให้นักเรียนดู (สังเกตข่าวที่ถูกแชร์ในเฟสบุ๊ค)

-ครูถามนักเรียนว่าเคยเห็นข่าวที่แชร์ในหน้าเฟสบุ๊กของตนเองหรือไม่ (การหาข่าวในเฟซบุ๊ก ขึ้นอยู่กับดุลยพินิจของครู) จากนั้นถามต่อว่านักเรียนคิดว่าข่าวเหล่านี้มีความน่าเชื่อถือมากน้อยแค่ไหน เหมาะสมหรือไม่ถ้าโพสลงพื้นที่สาธารณะ ถ้าข้อมูลที่เราแชร์ต่อไปเรื่อย ๆ เป็นเท็จ คนที่เกี่ยวข้องจะเดือนร้อนหรือไม่

**4. ขั้นขยายหรือประยุกต์ใช้มโนทัศน์ (Expansion Phase) ( 20 นาที)**

- ครูถามนักเรียนว่านักเรียนว่ามีวิธีการคัดเลือกข่าวที่น่าเชื่อถือ และใช้สื่อโดยไม่ทำให้ผู้อื่นเดือดร้อนได้อย่างไร

**-** นักเรียนเปิดหนังสือวิชาวิทยาการคำนวณหน้า 111-117 และอธิบายเนื้อหาการใช้สารสนเทศในยุคดิจิทัลอย่างปลอดภัย

- นักเรียนแบบฝึกหัดวิชาวิทยาการคำนวณหน้า 53-54 เพื่อตรวจสอบความเข้าใจ

**5. ขั้นประเมินผล (Evaluation Phase) ( 10 นาที)**

- นักเรียนครูร่วมสนทนาสรุเนื้อหาที่ได้เรียนในวันนี้ด้วยวิธีการถามตอบ

**ชั่วโมงที่ 2**

**1. ขั้นนำเข้าสู่บทเรียน (Engagement Phase) (5 นาที)**

- ครูทบทวนความรู้เดิมจากชั่วโมงที่แล้วพอสังเขป

**2. ขั้นสำรวจ (Exploration Phase) (5 นาที)**

- ครูถามคำถามเพื่อกระตุ้นความสนใจของนักเรียนว่า *“ถ้านักเรียนต้องการใช้งานเทคโนโลยีสารสนเทศอย่างปลอดภัย นักเรียนคิดว่า จะต้องทำอย่างไรบ้าง”*

**3. ขั้นอธิบาย (Explanation Phase) (10 นาที)**

- นักเรียนทำกิจกรรมกระตุ้นให้ผู้เรียนฝึกทักษะการคิดก่อนเข้าสู่บทเรียน (Let’s do) จากหนังสือเรียน จากนั้นครูสุ่มถามนักเรียนโดยเพื่อนร่วมชั้นเรียนและครูผู้สอนให้ข้อเสนอแนะ ตามความเหมาะสม

- นักเรียนจับคู่กับเพื่อนร่วมชั้นเรียนเพื่อพูดคุยแลกเปลี่ยนกัน เรื่อง ข้อมูลส่วนตัว

**-** นักเรียนแบ่งกลุ่ม กลุ่มละ 3-6 คน หรือตามความเหมาะสมเพื่อพูดคุยแลกเปลี่ยนร่วมกัน เรื่อง

วิธีป้องกันข้อมูลส่วนตัวจากการใช้งานเทคโนโลยีสารสนเทศ

**4. ขั้นขยายหรือประยุกต์ใช้มโนทัศน์ (Expansion Phase) ( 20 นาที)**

**-** นักเรียนแต่ละคนทำกิจกรรม Activity 5.1 ในหนังสือเรียน และสุ่มนักเรียนตอบคำถาม  
จากการทำกิจกรรม Activity 5.1

**-** นักเรียนแต่ละกลุ่มวางแผนแสดงบทบาทสมมติจำลองสถานการณ์การถูกมิจฉาชีพนำข้อมูลส่วนตัวไปใช้ในทางที่ไม่เหมาะสมและวิธีการปกป้องข้อมูลส่วนตัว

**-** นักเรียนแต่ละกลุ่มออกมาแสดงบทบาทสมมติบริเวณหน้าชั้นเรียน โดยเพื่อนร่วมชั้นเรียนและครูผู้สอนให้คำแนะนำเพิ่มเติมตามความเหมาะสม

**-** นักเรียนแต่ละคนทำกิจกรรม Activity 5.2 และให้นักเรียนตอบคำถามจากการทำกิจกรรม Activity 5.2

**5. ขั้นประเมินผล (Evaluation Phase) ( 10 นาที)**

- ครูประเมินผลนักเรียนจากการสังเกตการตอบคำถาม ความสนใจในการเรียน และการทำกิจกรรมกระบวนการกลุ่มของนักเรียน

**ชั่วโมงที่ 3**

**1. ขั้นนำเข้าสู่บทเรียน (Engagement Phase) (5 นาที)**

- ครูทบทวนความรู้เดิมจากชั่วโมงที่แล้วพอสังเขป

**2. ขั้นสำรวจ (Exploration Phase) (5 นาที)**

- ครูเขียนคำว่า “พลเมืองดิจิทัล” ลงบนกระดานหน้าชั้นเรียน

- ครูถามคำถามเพื่อกระตุ้นความสนใจของนักเรียนว่า *“พลเมืองดิจิทัลหมายถึงอะไร”*

**3. ขั้นอธิบาย (Explanation Phase) (10 นาที)**

- นักเรียนแบ่งกลุ่ม กลุ่มละ 3-6 คน หรือตามความเหมาะสม

- เปิดโอกาสให้นักเรียนพูดคุยแลกเปลี่ยนร่วมกัน เรื่อง ลักษณะของพลเมืองดิจิทัล โดยมีครูคอยให้คำแนะนำ

**4. ขั้นขยายหรือประยุกต์ใช้มโนทัศน์ (Expansion Phase) ( 20 นาที)**

- นักเรียนแบ่งกลุ่ม (กลุ่มเดิม) จากนั้นให้นักเรียนแต่ละกลุ่มศึกษา เรื่อง ความรับผิดชอบของพลเมืองดิจิทัล จากหนังสือเรียน

- ให้นักเรียนแต่ละกลุ่มระดมความคิดเห็นวาดผังมโนทัศน์ เรื่อง ความรับผิดชอบของพลเมืองดิจิทัล ลงในกระดาษขนาดใหญ่และส่งตัวแทนออกมานำเสนอผังมโนทัศน์บริเวณหน้าชั้นเรียน

**5. ขั้นประเมินผล (Evaluation Phase) ( 10 นาที)**

- ครูประเมินผลการทำกิจกรรม และสรุปเนื้อหาทั้งหมด ผ่านการสนทนาถามตอบ

**ชั่วโมงที่ 4**

**1. ขั้นนำเข้าสู่บทเรียน (Engagement Phase) (5 นาที)**

- ครูทบทวนความรู้เดิมจากชั่วโมงที่แล้วพอสังเขป

**2. ขั้นสำรวจ (Exploration Phase) (5 นาที)**

- นักเรียนตอบคำถามทบทวนเนื้อหาจากบทเรียนในหน่วยที่ 5หนังสือวิทยาการคำนวณ

**3. ขั้นอธิบาย (Explanation Phase) (10 นาที)**

- นักเรียนซักถามข้อสงสัย และยกตัวอย่างเหตุการร่วมกันดพื่อสร้างความเข้าใจ

**4. ขั้นขยายหรือประยุกต์ใช้มโนทัศน์ (Expansion Phase) ( 20 นาที)**

- - นักเรียนทำแบบทดสอบหลังเรียน หน่วยการเรียนรู้ที่ 5 เรื่อง การใช้งานเทคโนโลยีสารสนเทศอย่างปลอดภัยหรือทำแบบทดสอบ (Unit Test) ในหนังสือเรียน เพื่อวัดความรู้ที่นักเรียนได้รับหลังจากผ่านการเรียนรู้

**5. ขั้นประเมินผล (Evaluation Phase) ( 10 นาที)**

- ครูตรวจแบบทดสอบหลังเรียนหน่วยการเรียนรู้ที่ 5 เรื่อง การใช้งานเทคโนโลยีสารสนเทศอย่างปลอดภัยหรือทำแบบทดสอบ (Unit Test) และสรุปเนื้อหา

**8. สื่อแหล่งการเรียนรู้**

1.หนังสือเรียน รายวิชาพื้นฐานเทคโนโลยี (วิทยาการคำนวณ) ป.4

2. กิจกรรม Activity 5.1

3. คอมพิวเตอร์

4. แบบทดสอบ หน่วยการเรียนรู้ที่ 5เรื่อง การใช้งานเทคโนโลยีสารสนเทศอย่างปลอดภัย

**9. การวัดและประเมินผล**

| **รายการวัด** | **วิธีวัด** | **เครื่องมือ** | **เกณฑ์การประเมิน** |
| --- | --- | --- | --- |
| 9.1 การประเมินระหว่าง  การจัดกิจกรรม  1) ข้อมูลส่วนตัว | - ตรวจ Activity 5.1 | - Activity 5.1 | ร้อยละ 60 ผ่านเกณฑ์ |
| 2) การนำเสนอผลงาน | - ประเมินการนำเสนอ  ผลงาน | - แบบประเมิน  การนำเสนอผลงาน | ระดับคุณภาพ 2  ผ่านเกณฑ์ |
| 3) พฤติกรรมการทำงาน กลุ่ม | - สังเกตพฤติกรรม  การทำงานกลุ่ม | - แบบสังเกตพฤติกรรม  การทำงานกลุ่ม | ระดับคุณภาพ 2  ผ่านเกณฑ์ |
| 4) คุณลักษณะ  อันพึงประสงค์ | - สังเกตความมีวินัย   ความรับผิดชอบ  ใฝ่เรียนรู้ และมุ่งมั่น  ในการทำงาน | - แบบประเมิน  คุณลักษณะ  อันพึงประสงค์ | ระดับคุณภาพ 2  ผ่านเกณฑ์ |
| 9.2 การประเมินหลังเรียน  1) แบบทดสอบหลังเรียนหน่วยการเรียนรู้ที่ 5 เรื่อง การใช้งานเทคโนโลยีสารสนเทศอย่างปลอดภัย | - ตรวจแบบทดสอบ หลังเรียน | - แบบทดสอบหลังเรียน | ร้อยละ 60 ผ่านเกณฑ์ |
| 2) การประเมินชิ้นงาน/ ภาระงาน (รวบยอด) เรื่อง การใช้งานเทคโนโลยีสารสนเทศอย่างปลอดภัย | - ตรวจชิ้นงาน/ภาระงาน   (รวบยอด) | - แบบประเมินชิ้นงาน  /ภาระงาน (รวบยอด) | ระดับคุณภาพ 2  ผ่านเกณฑ์ |

**แบบทดสอบหลังเรียน** **หน่วยการเรียนรู้ที่ 5**

**คำชี้แจง : ให้นักเรียนเลือกคำตอบที่ถูกต้องที่สุดเพียงข้อเดียว**

|  |  |  |
| --- | --- | --- |
| 1. บุคคลใดใช้เทคโนโลยีสารสนเทศอย่างปลอดภัยที่สุด  ก. แป้งบอกอีเมลกับคนแปลกหน้า  ข. ปูตั้งรหัสผ่านอุปกรณ์คอมพิวเตอร์  ค. โก้จดรหัสบัตรเอทีเอ็มไว้หลังบัตรกันลืม  ง. แก้มให้เบอร์โทรศัพท์กับเพื่อนในเฟซบุ๊ก  2. ข้อใด**ไม่ใช่**ข้อมูลส่วนตัวที่เผยแพร่ได้  ก. ที่อยู่ ข. ดอกไม้ที่ชอบ  ค. ชื่อ–นามสกุล ง. เบอร์โทรศัพท์  3. ข้อใดเป็นการปกป้องข้อมูลส่วนตัวที่ถูกต้อง  ก. แก้มเปลี่ยนรหัสผ่านอยู่เสมอ  ข. ป๊อกบอกที่อยู่ให้เพื่อนในเฟซบุ๊กทราบ  ค. โป้บอกหมายเลขบัตรประชาชนให้เพื่อนทราบ  ง. กิ่งบอกรหัสในการเข้าเครื่องคอมพิวเตอร์ให้เพื่อน ทราบเพื่อกันลืม  4. พลเมืองดิจิทัลจะต้องมีความรับผิดชอบ**ยกเว้นข้อใด**  ก. ความรับผิดชอบต่อชุมชน  ข. ความรับผิดชอบต่อตนเอง  ค. ความรับผิดชอบต่อประเทศ  ง. ความรับผิดชอบต่อครอบครัวและเพื่อน  5. โป้ปิดเครื่องคอมพิวเตอร์และถอดปลั๊กเมื่อใช้งานที่ โรงเรียนเสร็จ แสดงว่าโป้มีความรับผิดชอบในด้านใด  ก. ความรับผิดชอบต่อชุมชน  ข. ความรับผิดชอบต่อตนเอง  ค. ความรับผิดชอบต่อประเทศ  ง. ความรับผิดชอบต่อครอบครัวและเพื่อน |  | 6. แป้งจะคอยช่วยเหลือเพื่อนและให้คำปรึกษาเพื่อนตลอดใน เวลาที่เพื่อนมีปัญหา แสดงว่าแป้งมีความรับผิดชอบในด้านใด  ก. ความรับผิดชอบต่อชุมชน  ข. ความรับผิดชอบต่อตนเอง  ค. ความรับผิดชอบต่อประเทศ  ง. ความรับผิดชอบต่อครอบครัวและเพื่อน  7. ข้อใด**ไม่ใช่**ความรับผิดชอบของพลเมืองดิจิทัล  ก. ความรับผิดชอบต่อชุมชน  ข. ความรับผิดชอบต่อตนเอง  ค. ความรับผิดชอบต่อประเทศ  ง. ความรับผิดชอบต่อครอบครัวและเพื่อน  8. ข้อใด**ไม่ใช่**ลักษณะของพลเมืองดิจิทัลที่ถูกต้อง  ก. ไม่เปิดเผยข้อมูลส่วนตัว  ข. ไม่บอกอีเมลกับคนที่ไม่รู้จัก  ค. แชร์รูปภาพของเพื่อนในอินเทอร์เน็ต  ง. ป้องกันคอมพิวเตอร์จากภัยคุกคามต่าง ๆ  9. ข้อใดคือข้อมูลส่วนตัวที่ไม่ควรบอกให้ผู้อื่นทราบ  ก. สีที่ชอบ  ข. อาหารที่ชอบ  ค. เลขบัญชีธนาคาร  ง. จำนวนเพื่อนสนิท  10. สิ่งใด**ไม่ควร**ทำในขณะใช้งานอินเทอร์เน็ต  ก. ไม่เปิดเผยข้อมูลส่วนตัวให้บุคคลอื่นทราบ  ข. ไม่ให้เบอร์โทรศัพท์กับบุคคลอื่นในเฟซบุ๊ก  ค. นัดพบกับคนแปลกหน้าที่เพิ่งรู้จักกันทางอินเทอร์เน็ต  ง. ไม่นำรูปภาพของบุคคลอื่นในอินเทอร์เน็ตมาใช้งาน |

**แบบทดสอบหลังเรียน** **หน่วยการเรียนรู้ที่ 5**

**คำชี้แจง : ให้นักเรียนเลือกคำตอบที่ถูกต้องที่สุดเพียงข้อเดียว**

|  |  |  |
| --- | --- | --- |
| 1. บุคคลในข้อใดปกป้องข้อมูลส่วนตัวของตนเองได้ถูกต้อง  ก. โป้นำภาพของตนเองไปลงในเฟซบุ๊ก  ข. แก้มไม่บอกที่อยู่ให้คนแปลกหน้าทราบ  ค. ป๊อกบอกรายได้ของผู้ปกครองให้เพื่อนทราบ  ง. กิ่งบอกจำนวนเงินที่นำมาโรงเรียนให้เพื่อนทราบ  2. ข้อมูลส่วนตัวใดที่บอกให้ผู้อื่นทราบได้  ก. รหัสอีเมล  ข. ที่อยู่ปัจจุบัน  ค. เลขบัตรประชาชน  ง. สถานที่ท่องเที่ยวที่ชอบ  3. การตั้งรหัสผ่านควรกำหนดจากสิ่งใด  ก. เบอร์โทรศัพท์  ข. วัน เดือน ปีเกิด  ค. ชื่อ–นามสกุล  ง. ตัวเลขที่คิดขึ้นเอง  4. นักเรียนได้รับประโยชน์จากเทคโนโลยีสารสนเทศในด้านใด มากที่สุด  ก. ทำให้ทำการบ้านได้ง่ายขึ้น  ข. ค้นคว้าหาความรู้ได้สะดวกยิ่งขึ้น  ค. ทำให้เรียนหนังสือได้สนุกมากขึ้น  ง. ได้รับความสนุกสนานจากการเล่นเกม  5. ข้อใดจัดเป็นพลเมืองดิจิทัล  ก. แก้มชอบดู YouTube ทุกวัน  ข. ก้องชอบเล่นเฟซบุ๊กเป็นประจำ  ค. โก้มีความสามารถในการใช้เทคโนโลยีสารสนเทศ  และสื่อดิจิทัลได้อย่างปลอดภัย  ง. เก่งมีความสามารถในการใช้คอมพิวเตอร์โดยเฉพาะ  ในการแชร์ข้อมูลต่าง ๆ ได้  **เฉลย** |  | 6. พลเมืองดิจิทัลจะต้องมีความรับผิดชอบในด้านต่อไปนี้ **ยกเว้น**ด้านใด  ก. ความรับผิดชอบต่อชุมชน  ข. ความรับผิดชอบต่อตนเอง  ค. ความรับผิดชอบต่อประเทศชาติ  ง. ความรับผิดชอบต่อครอบครัวและเพื่อน  7. โป้แต่งกายถูกระเบียบมาโรงเรียนทุกวัน แสดงว่า  โป้มีความรับผิดชอบในด้านใด  ก. ความรับผิดชอบต่อชุมชน  ข. ความรับผิดชอบต่อตนเอง  ค. ความรับผิดชอบต่อประเทศชาติ  ง. ความรับผิดชอบต่อครอบครัวและเพื่อน  8. แก้มไม่เคยให้ความช่วยเหลืองานบ้านเลย แสดงว่า  แก้มขาดความรับผิดชอบในด้านใด  ก. ความรับผิดชอบต่อชุมชน  ข. ความรับผิดชอบต่อตนเอง  ค. ความรับผิดชอบต่อประเทศชาติ  ง. ความรับผิดชอบต่อครอบครัวและเพื่อน  9. ก้องดูแลสุขภาพร่างกายให้แข็งแรง ปกป้องทรัพย์สิน  ของตนเอง แสดงว่าก้องมีความรับผิดชอบในด้านใด  ก. ความรับผิดชอบต่อชุมชน  ข. ความรับผิดชอบต่อตนเอง  ค. ความรับผิดชอบต่อประเทศชาติ  ง. ความรับผิดชอบต่อครอบครัวและเพื่อน  10. ข้อใดเป็นการกระทำที่**ไม่เหมาะสม**จากการใช้งาน เทคโนโลยีสารสนเทศ  ก. ป๋องตัดต่อภาพของเพื่อนลงเฟซบุ๊ก  ข. แป๋มสืบค้นข้อมูลเพื่อทำรายงานในอินเทอร์เน็ต  ค. โป้เรียนภาษาอังกฤษจากอินเทอร์เน็ตในเวลาว่าง  ง. แป้งฝึกทำอาหารไทยโดยเปิดคลิปวิดีโอจากอินเทอร์เน็ต |

**1. ข 2. ง 3. ง 4. ข 5. ค 6. ค 7. ก 8. ง 9. ข 10. ก**